stanford-oval/wikipedia huggingface dataset:
שורש (של פונקציה)

שורש של פונקציה הוא איבר בתחום ההגדרה של הפונקציה שעבורו ערך הפונקציה הוא 0. שורשים של פונקציה נקראים גם אפסים של הפונקציה או פתרונות של הפונקציה.
למשל עבור הפונקציה  f\left(x\right)=\sin(x) הצבת  x=\pi  תחזיר  f(x)=0, ולכן  x=\pi  הוא שורש של הפונקציה. דוגמה נוספת: תהא A מטריצה ממשית בעלת m שורות ו n עמודות (כאשר m, n הם שני מספרים טבעיים), ויהא b וקטור ב \mathbb {R} ^{m}. הווקטור  z\in \mathbb {R} ^{n} הוא פתרון למערכת המשוואות הליניאריות  Ax=b אם ורק אם  z הוא שורש של הפונקציה  f:\mathbb {R} ^{n}\to \mathbb {R} ^{m}המוגדרת באופן הבא:  f(x):=Ax-b לכל  x ב  \mathbb {R} ^{n} (כי אם  z פותר את מערכת המשוואות אז  Az=b ולכן  f(z)=Az-b=0, ולהפך, אם  f(z)=0, אז  Az-b=0כלומר  Az=b ולכן  z הוא פתרון של מערכת המשוואות  Ax=b).
כפועל יוצא מההגדרה, שורש של פונקציה מהישר הממשי לעצמו הוא ה- x שעבורו נחתך גרף הפונקציה עם ציר ה-x. כך למשל נקודות החיתוך של הפונקציה 



f

(
x
)

=

x

2


−
4


{\textstyle f\left(x\right)=x^{2}-4}

 עם ציר ה-x הן כששיעורי ה- x הם 2 ו-2-.
בעיית מציאת השורשים של פונקציות באופן נומרי היא כר פורה למחקר מתמטי. שיטות בסיסיות בענף כוללות את שיטת החצייה ושיטת ניוטון-רפסון, שהיא שיטה איטרטיבית למציאת שורשים בעזרת נגזרות.
לא לכל פונקציה יש שורש. לדוגמה, לפונקציה  f:\mathbb {R} \to \mathbb {R}  המוגדרת ע״י  f(x):=\sin(x)-2 אין שורש, כי אם בשלילה  z הוא שורש של הפונקציה, אז  \sin(z)=2 וזה בלתי אפשרי (כי פונקציית הסינוס חסומה בין 1- ל 1).
שורש של פולינום

עבור משוואה ממעלה ראשונה,  ax+b=0,  a\neq 0, הפתרון הוא  הנקודה  x=-b/a.
עבור משוואה ממעלה שנייה,  ax^{2}+bx+c=0,   a\neq 0, יש שני פתרונות (שלפעמים מתלכדים):   x_{1,2}={\frac {-b\pm {\sqrt {b^{2}-4ac}}}{2a}}.
קיימות נוסחאות גם למשוואות ממעלה שלישית ורביעית. אולם, אווריסט גלואה הוכיח כי אין פתרון באמצעות רדיקלים למשוואה ממעלה חמישית ומעלה.
המשפט הקטן של בזו קובע כי  a הוא שורש של פולינום  P(x), אם ורק אם הפולינום ‎ (x-a) מחלק את  P(x). החזקה המקסימלית שבה מחלק  x-a את הפולינום נקראת הריבוי (האלגברי) של השורש.
המשפט היסודי של האלגברה קובע ששדה המספרים המרוכבים הוא סגור אלגברית, כלומר שלכל פולינום ממעלה  n במקדמים מרוכבים, יש בדיוק  n שורשים כולל ריבוי.
כל שורש שלם של פולינום שהמקדמים שלו שלמים מחלק את המקדם החופשי של הפולינום.
כל שורש רציונלי של פולינום שהמקדמים שלו שלמים,  {\frac {a}{c}}, שבר מצומצם, מקיים:
1.a מחלק את המקדם החופשי.
2.c מחלק את המקדם המוביל.
מנגזרת של כפל של איברים נובע שאם   (x-a)^{t}\times q(x)= p(x),  אז a הוא שורש גם של t-1 הנגזרות הראשונות של p.
ראו גם

שיטת אברת'
לינדוס

| --- | --- |

 מדינה:  יוון יוון
 חבל ארץ:  רודוס
 תאריך ייסוד:  המאה העשירית לפנה"ס
 שטח:  178.90 קמ"ר
 גובה:  38 מטרים
 אוכלוסייה:  ‏
  ‑ ביישוב:  791 (2021)
 קואורדינטות:  36°05′30″N 28°05′10″E﻿ / ﻿36.09167°N 28.08611°E﻿ / 36.09167; 28.08611
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלינדוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלינדוס  he tabBackground:;tabBorder:#aaa;defaultTab:0;
 
לינדוס (ביוונית: Λινδος) היא עיירה ציורית ואתר ארכאולוגי במזרח האי רודוס. לינדוס ממוקמת כ-55 ק"מ מדרום לעיר רודוס. הודות לחופיה היא משמשת יעד תיירות חשוב.
היסטוריה

לינדוס נוסדה על ידי שבטי הדורים היוונים שהגיעו לאי בערך במאה העשירית לפנה"ס, לאחר שכבשו חלקים נרחבים מיוון היבשתית. כעיר-מדינה היא שימשה כנקודת מפגש בין היוונים והפיניקים. בסוף המאה השמינית לפנה"ס לינדוס כבר הייתה עיר מסחר חשובה. חשיבותה פחתה אחרי ייסוד העיר רודוס במאה החמישית לפנה"ס.
מעל העיירה מתנשאת מצודת האקרופוליס שבה נמצאים שרידי המקדש הדורי של אתנה לינדיה שנבנה בערך ב-300 לפנה"ס. לאורך ההיסטוריה מצודה זו, החולשת על האזור כולו, הייתה בשליטת היוונים העתיקים, האימפריה הרומית, האימפריה הביזנטית, הוספיטלרים והאימפריה העות'מאנית. האיטלקים שלטו בלינדוס, כמו באי רודוס כולו, מ-1912 עד 1945. מאז 1947 רודוס היא חלק של יוון.
נכון לשנת 2011 התגוררו בלינדוס 1,087 איש, ובסביבתה 3,957 תושבים.
קלאובולוס (בערך 630 - 560 לפנה"ס), מתושביה הנודעים של לינדוס, היה אחד משבעת חכמי יוון העתיקה.
בתרבות

חלק מהסרט "תותחי נברון" צולם בלינדוס.
תצפית מהאקרופוליס על לינדוס
סטיבן ר. מקווין

| --- | --- |

סטיבן ר. מקווין בקומיק-קון, סן דייגו, 2012
 לידה:  13 ביולי 1988 (בן 36) לוס אנג'לס, קליפורניה, ארצות הברית ארצות הברית
 שם במה:  Steven R. McQueen 
 שם לידה:  Steven Chadwick McQueen 
 מדינה:  ארצות הברית 
 תקופת הפעילות:  מ-2005
 פרופיל ב-IMDb
 
סטיבן צ'אדוויק מקווין (באנגלית: Steven Chadwick McQueen; נולד ב-13 ביולי 1988) הוא שחקן ודוגמן אמריקאי.
ביוגרפיה

מקווין נולד בלוס אנג'לס, קליפורניה ב-13 ביולי 1988, בנם של סטייסי (לבית טוטן, כיום סטייסיה רובייטיל), שחקנית עבר, ושל צ'אד מקווין (אנ'), נהג מרוצים ושחקן לשעבר. סבו וסבתו מצד אביו הם השחקן סטיב מקווין והשחקנית הפיליפינית נילי אדמס (אנ').
בני דודיו של מקווין מדרגה שנייה הם צ'אבלי איגלסיאס (אנ'), עיתונאית; חוליו איגלסיאס ג'וניור (אנ'), דוגמן וזמר פופ; ואנריקה איגלסיאס, זמר זוכה פרס גראמי.
כאשר היה בן שנתיים, הוריו התגרשו, ואימו נישאה בשנית לשחקן ההוקי קרח לשעבר לוק רובייטיל (אנ'), יליד קנדה שכיום הוא מנהל מקצועי בהוקי קרח. מקווין הוא הבכור מבין ארבעה ילדים עם אח למחצה, צ'ייס מקווין (נ' 1995), ואחות למחצה, מדיסון מקווין (נ' 1996), מנישואיו השניים של אביו ועוד אח למחצה, ג'סי רובייטיל (נולד 1995), מנישואיה השניים של אמו.
שם הבמה שלו הוא "סטיבן ר. מקווין", ה-"R" מתייחס לשם המשפחה של אביו החורג 'רובייטיל'. מקווין תיאר את מערכת היחסים שלו עם אביו ואביו החורג בראיון ל"ניו יורק פוסט", "האבא החורג שלי היה יותר כמו אבא ביולוגי בחיי. אני די קרוב לאבא הביולוגי שלי, אבל אני חושב עליו יותר כמו דוד. זו מערכת יחסים טובה".
בשנות נעוריו הוא נדד עם אימו ובין היתר התגוררו בדטרויט, מישיגן. לאחר סיום לימודי התיכון, הוא ארז את מזוודותיו, חזר ללוס אנג'לס והחל לקחת שיעורי משחק.
קריירה

הופעת הבכורה של מקווין הייתה בשנת 2005 בסדרה של רשת CBS "על הסף". לאחר מכן ביצע מספר הופעות אורח בסדרות כמו "מספ7ים", "ללא עקבות" ו-"CSI: מיאמי". בנוסף ביצע תפקיד משנה בשבעה פרקים בעונה הראשונה של הסדרה "אוורווד".
בשנת 2006 שיחק לצדו של ג'יימס גנדולפיני בסרט הקצר "Club Soda", בעבורו זכה מקווין בפרס השחקן הטוב בפסטיבל הסרטים של בוורלי הילס.
בפברואר 2009 לוהק מקווין לתפקיד ג'רמי גילברט בסדרת הערפדים של רשת The CW, "יומני הערפד", אשר מבוססת על סדרת ספרים בעלת אותו השם. הסדרה היוותה את תפקיד הפריצה של מקווין.
ב-2010 שיחק מקווין בסרט האימה "פיראנה 3D", הסרט זכה לביקורות מעורבות אך למרות זאת זכה לרווחים רבים ואף לסרט המשך. בשנים 2015–2016 שיחק בסדרה "שיקגו FIRE".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2010 | פיראנה 3D | ג'ייק פורסטר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | על הסף (אנ') | ג'ורדן פיטרס | פרק: "Blood of the Children" |
| 2005–2006 | אוורווד | קייל האנטר | 7 פרקים |
| 2008 | חנון על הזמן (אנ') | דרק | סרט טלוויזיה של ערוץ דיסני |
| 2008 | מספ7ים | קרייג עזרא | פרק: "Atomic No. 33" |
| 2008 | ללא עקבות | ויל דאנקן | פרק: "True/False" |
| 2008 | CSI: מיאמי | קית' וולש | פרק: "Gone Baby Gone" |
| 2009–2015, 2017 | יומני הערפד | ג'רמי גילברט | תפקיד ראשי (עונות  1–6) תפקיד אורח (עונה 8); 133 פרקים |
| 2015–2016 | שיקגו FIRE | ג'ימי בוראלי | 25 פרקים |
| 2016 | שיקגו PD | ג'ימי בוראלי | 3 פרקים |
| 2018 | Home by Spring | ויין הנקוק | סרט טלוויזיה של ערוץ הולמרק |
| 2018 | מורשות | ג'רמי גילברט | פרק: "We're Being Punked, Pedro" |
| 2018 | מדליית כבוד (אנ') | ג'וזף ויטורי (אנ') | פרק: "Joseph Vittori" |
| 2020 | The Warrant | קאל בריקר | סרט טלוויזיה של INSP (אנ') |
Xenia

| --- | --- |


צילום מסך מהתוכנה: ניסיון להריץ את המשחק Mirror's Edge דרך האימולטור
 מפתח:  בן וניק
 מחזור חיים:  2013–הווה (כ־12 שנים) 
 גרסה אחרונה:  1.0.2808 (4 בספטמבר 2023) 
 מערכת הפעלה:  Microsoft Windows, לינוקס 
 נכתבה בשפות:  C++, פייתון, C, שפת סף 
 סוג רישיון:  רישיון BSD החדש 
 קוד מקור:  https://github.com/xenia-project/xenia 
 קטגוריה:  אמולצית קונסולת משחקים
 xenia.jp
 
Xenia (בעברית: זניה) היא תוכנת אמולציה חופשית ובעלת קוד פתוח ל-Windows וללינוקס המשוחררת תחת רישיון BSD החדש ומאפשרת הרצת משחקי וידאו של קונסולת המשחקים Xbox 360 במחשב האישי.
פיתוח

במרץ 2014, בן וניק, מפתח התוכנה, שחרר סרטון הוכחת היתכנות שמראה את התוכנה מריצה את המשחק Frogger 2, משחק וידאו בקטגוריית ה-Xbox Live Arcade אשר שוחרר ב-2008. הסרטון סימן את ההרצה הראשונית המוצלחת של משחק וידאו מסחרי באימולטור. פיתוח התוכנה נע בקצב איטי, שכן הרצת Forgger 2 אופשרה רק לאחר 4 שנות פיתוח.
סרטון חדש שעלה במרץ 2015 הראה את המשחק A-Train HX רץ באימולטור במהירות מלאה ומרונדר בגראפיקת תלת מימד מלאה, שנה לאחר הסרטון של Frogger 2, דבר המרמז כי הפיתוח החל להאיץ.
נכון לפברואר 2025, התוכנה מסוגלת להריץ כ-311 משחקים של Xbox 360 באופן טוב יחסית, למעלה מ-1,058 משחקים אשר מסוגלים לרוץ אך לא באופן מלא (חלקם עם בעיות גרפיות ובאגים) וכ-349 משחקים אשר נבדקו ולא פועלים כלל/לא מאפשרים משחק.
כברירת מחדל, התוכנה מוגדרת לעבוד עם ממשק תכנות היישומים DirectX 12, אך תומכת גם ב-Vulkan.
הערות שוליים

↑  אוון ס. גוד, Video shows Xbox 360 emulation working on a PC, ‏‏29 במרץ 2014 (באנגלית)
↑   Xenia Xbox 360 Emulator: A-Train HX WIP, סרטון  באתר יוטיוב
↑  xenia-project/game-compatibility (באנגלית)
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
The Legend of Zelda: Echoes of Wisdom

| --- | --- |

כרזת המשחק
 כללי
 תאריך הוצאה:  26 בספטמבר 2024
 סוגה:  משחק הרפתקה ממוחשב
 פיתוח:  נינטנדו
 הוצאה לאור:  נינטנדו
 ארץ מקור:  יפן
 שפות:  יפנית, אנגלית 
 סדרה:  האגדה של זלדה
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ'
 המשחק הקודם:  The Legend of Zelda: Tears of the Kingdom
 
The Legend of Zelda: Echoes of Wisdom (בעברית: האגדה של זלדה: הדים של חכמה) הוא משחק וידאו שנוצר עבור קונסולת הנינטנדו סוויץ' על ידי חברת נינטנדו. המשחק הוא חלק מסדרת משחקי "האגדה של זלדה". לראשונה, דמותה של הנסיכה זלדה משמשת כפרוטגוניסט המשחק במקומו של לינק.
המשחק הוכרז לראשונה בפרזנטציית "Nintendo Direct" ב-18 ביוני 2024. והוא יצא ב-26 בספטמבר 2024. המשחק זכה לביקורות חיוביות מהמבקרים, ששיבחו אותו על הוויזואליה, הפסקול, הסיפור, זלדה כגיבורה, ומכניקה חדשה וחדשנות משחקיות.
משחקיות

המשחק מונפש באותו הסגנון שבו הונפש החידוש למשחק "The Legend of Zelda: Link's Awakening (אנ')" משנת 2019.לראשונה בסדרת המשחקים, השחקנים שולטים בדמותה של הנסיכה זלדה ועליהם למצוא דרך להניס איום חדש על ממלכת היירול ולנסות להציל את לינק, שנעלם.במשחק זה, זלדה מצוותת לפיה בשם "טרי" ובעזרת מטה קסם מיוחד, היא מסוגלת לאחסן חפצים ומפלצות ולהשתמש בהם לאחר מכן על מנת לפתור חידות ולנצח אויבים בעולם המשחק.
השחקן שולט בנסיכה זלדה, שיכולה להשתמש בכוחו של Tri Rod הקסום כדי ליצור "הדים", שהם חיקויים של חפצים ומפלצות שניתן להשתמש בהם באופן חופשי. עם זאת, יש הגבלה על כמה ניתן לזמן ולכל הד יש עלות שונה. בנוסף לכך שההדים נלחמים באויבים, זלדה יכולה להילחם באויבים ישירות על ידי הנפת חרב, בדומה ללינק ניתן להשתמש בצורה זו רק לזמן מוגבל,   ואז יש למלא את האנרגיה שלה על ידי איסוף כדורי אנרגיה שנמצאו בעולם.
זלדה יכולה לנסוע בשיטות שונות, כולל הדים, אתרי טיול מהיר הנקראים נקודות דרך, ברגל או על סוס. היא יכולה גם להחליף תלבושות או ציוד ולשלב מרכיבים לרכישת שייקים.
עלילה

בזמן שלינק מציל את זלדה מידיו של השד גאנון, לינק נעלם לאחר שהוא נשאב למעין מערבולת מסתורית. במהרה, מערבולות נוספות מופיעות ברחבי היירול וגורמות לשאר התושבים להיעלם. בעזרתה של פיה מסתורית בשם טרי, שנותנת לה את "מטה הטרי" (שיכול להעתיק אובייקטים ולאחר מכן להשתמש בהם בשנית), הנסיכה זלדה יוצאת במסע להצלת לינק והממלכה כולה.
הערות שוליים

↑  Ryan Dinsdale, The Legend of Zelda: Echoes of Wisdom Announced for Nintendo Switch With Zelda as Protagonist, IGN, ‏2024-06-18 (באנגלית)
↑  Michael McWhertor, New Legend of Zelda game finally makes Zelda the playable hero of Hyrule, Polygon, ‏2024-06-18 (באנגלית אמריקאית)
↑  Nintendo UK (2024-06-18), Nintendo Direct – 18/06/2024, נבדק ב-2024-06-18
↑  The Legend of Zelda: Echoes of Wisdom Reviews, www.metacritic.com (באנגלית)
קולג' סנט אנטוני (אוקספורד)

| --- | --- |


 מכללות אוניברסיטת אוקספורד
 על שם:  אנטוניוס הגדול 
 תקופת הפעילות:  1950–הווה (כ־75 שנים) 
 מייסדים:  אנטונין בס 
 בעלי תפקידים
 סגל:  132 (נכון ל־2020) 
 מיקום
 מדינה:  הממלכה המאוחדת הממלכה המאוחדת
 קואורדינטות:  51°45′47″N 1°15′46″W﻿ / ﻿51.76315°N 1.262903°W﻿ / 51.76315; -1.262903
 www.sant.ox.ac.uk
 he
 
קולג' סנט אנטוני (באנגלית: St Antony's College) הוא אחד מהמכללות המרכיבות את אוניברסיטת אוקספורד באנגליה. המכללה נוסדה בשנת 1950 כתוצאה ממתנתו של הסוחר הצרפתי סר אנטונין בס מעדן. סנט אנטוני מתמחה ביחסים בין-לאומיים, כלכלה, פוליטיקה ולימודים אזוריים של אירופה, רוסיה, מדינות ברית המועצות לשעבר, אמריקה הלטינית, המזרח התיכון, אפריקה, יפן, סין ודרום מזרח אסיה.
המכללה ממוקמת בצפון אוקספורד, ממערב לה נמצאת דרך וודסטוק, מדרום לה דרך בווינגטון וממזרח לה רחוב ווינצ'סטר. נכון לשנת 2018, לסנט אנטוני הייתה הקצבה כספית משוערת של 43.8 מיליון ליש"ט. במקור הייתה מכללה לגברים בלבד, אך מאז 1962 הלימודים בה משותפים לגברים ולנשים.
מבנים ושטחים > בניין ראשי

הבניין הראשי של המכללה נבנה בתקופה הוויקטוריאנית המוקדמת עבור אגודת השילוש הקדוש והבלתי מחולק בהוראתה של מריאן רבקה יוז, האישה הראשונה שנדרה נדרים נזיריים בכנסייה האנגליקנית מאז הרפורמה. המסדר הזמין את צ'ארלס בקרידג', אדריכל מקומי בעל שם מסוים, לתכנן את מבני המנזר. לאחר שהציע תחילה תכנון מעגלי המבוסס על הסמליות של השילוש הקדוש, בקרידג' נקט זמן מה לפני 1865 בגישה מסורתית יותר ותכנן את התוכניות למה שהוא כיום הבניין הראשי של סנט אנטוני. אמנם בתחילה היו תוכניות להרחיב את המנזר צפונה, והוקצה לכך מקום עוד בתכנון הבניין, אך בנייה נוספת מעולם לא התקיימה. המנזר נפתח לבסוף בנובמבר 1868.
העלות הכוללת של הבנייה הראשונית הייתה 8,000 פאונד, סכום נכבד באותה תקופה. אומרים שכשראה לראשונה את המתחם החדש של המנזר, האדריכל ויליאם באטרפילד העיר שזהו 'הבניין המודרני הטוב ביותר באוקספורד אחרי הקולג' שלי', כשכוונתו לקיבל קולג'. קולג' סנט אנטוני רכשה את המנזר לשעבר בשנת 1950 לאחר שהוא פונה על ידי המנזר והמועדון הליפקס, שנכחו במקום בתקופה שלאחר המלחמה. הקפלה של הבניין, שמעולם לא נחנכה ומאכלסת כיום את ספריית המכללה, נבנתה בשנים 1891–1894 לפי התכנון המקורי של האדריכל צ'ארלס בקרידג' (אנ'). שלושת ציורי הפאנל סביב האפסיס של הקפלה לשעבר הם מאת צ'ארלס אדגר בקרידג'. תחתית הבניין הראשי, שמשמשת כיום בתור חדר הקריאה בגולבנקיאן, שימשה בתחילה את הנזירות כחדר אוכל, תפקיד שהיא המשיכה למלא עד להשלמת בניין הילדה בס ב-1970.
מבנים ושטחים > שנות ה-60: בניין הילדה בס

לאחר שמספר תוכניות שאפתניות להגדלת המכללה בשנות ה-60, שאחת מהן תוכננה על ידי אוסקר נימאייר, נפלו בשל מחסור במימון, החליטה המכללה לרכז את מאמציה לצורכי בניית הרחבה קטנה ורכישה של נכסים סמוכים. בניין הילדה בס (שנודע אז כ-"הבניין החדש") נפתח ב-1970; בניין זה עדיין משרת את ייעודו המקורי באירוח חדר האוכל של המכללה וחדר המשותף לבוגרים וכן מספר רב של חדרי ישיבות נלווים. ההרחבה הגדולה הבאה של המכללה הגיעה ב-1993 עם השלמת בניין חדש שנועד להכיל את מכון ניסן ללימודי יפנית ואת הספרייה הבודליינית היפנית, בעוד שמקומות אירוח ודיור נוספים לא סופקו עד שבניין "המייסד" נפתח לציון המילניום בשנת 2000.
מבנים ושטחים > שנות ה-2000: בנייני השער

בתחילת המאה ה-21 לא היו התפתחוית רבות במבני המכללה עד להשלמת בנייני השער החדשים של המכללה ב-2013, המספקים כניסה ראשית חדשה למכללה ומהווים את הצד המזרחי והאחרון של החצר הראשונה של המכללה. המימון לכך הושג בחלקו על ידי פולת חדיד שנבחר למלגת כבוד בשנת 2004 ,על שירותיו הבולטים למכללה, ולכבודו נקרא חדר הישיבות של המכללה "חדר חדיד".
מבנים ושטחים > בניין Investcorp

כחלק מתוכנית הפיתוח המתמשכת שלה, סנט אנטוני הגישה בקשה לבניית מרכז חדש ללימודי המזרח התיכון. מרכז המזרח התיכון, או בניין Investcorp, תוכנן על ידי האדריכלית העיראקית-בריטית זהא חדיד; העבודה על הבניין החלה ב-30 בינואר 2013 וזה נפתח כבניין Investcorp ב-26 במאי 2015. ה"גרדיאן" תיאר אותו כ"שבלול מתכתי מתפתל שעושה כמיטב יכולתו לחתוך את שני הבניינים ההיסטוריים שביניהם מונח גופו המעוות". הוא זכה בפרס סר יו קסון בשנת 2015 עבור הבניין החדש הגרוע ביותר של השנה.
חיים סטודנטיאלים ולימודים

במכללת סנט אנטוני יש כ-450 סטודנטים מלמעלה מ-66 לאומים; שפתם הראשונה של כמחצית מהתלמידים אינה אנגלית. האינטרסים של הסטודנטים מיוצגים על ידי גוף נבחר, ההנהלה של איגוד הסטודנטים לתארים מתקדמים או ה-Graduate Common Room (GCR), שנבחר על בסיס שנתי בתום סמסטר הסתיו.
רוב הלינה במכללה ממוקמת בשטחה, עם כ-104 חדרי שינה עם חדרי רחצה צמודים בבנייני השער והמייסד. ניתן למצוא, בשטחי המכללה או בקרבתה, חדרים נוספים בבתים ויקטוריאניים שהוסבו לצורכי מגורי המכללה.
בשטחי המכללה שוכן הבר St Antony's Late Bar, הממוקם בקומת הקרקע של בניין הילדה בס עטור הפרסים ומארח סטודנטים לאורך כל השנה האקדמית. נוסף על פעילותו בתור בר, המקום מארח מסיבות נושא רבות, ערבי תרבות/אזור/מדינה, אירועי מוזיקה חיה (קונצרטים אורחים, ערבי מיקרופון פתוח, תחרויות להקות), אירועי רווחה/צדקה, אירועי טעימות ומסיבות השקה מגוונות, ועוד. אירועים שחוזרים על עצמם כוללים את Halloqueen, USA Night, Latin Bop, Balkan Night, וה-Drink the Bar Dry התלת-שנתי.
חיים סטודנטיאלים ולימודים > ספריות ופרסומים

בבניין הראשי הישן - לשעבר מנזר השילוש הקדוש אשר נבנה בשנות ה-60 של המאה ה-19 - שוכנות ספריית המכללה (כולל חדר הקריאה של גולבנקיאן) וספריית המרכז ללימודי רוסיה ואירואסיה. ספריית המכללה מחזיקה אוספים כלליים של היסטוריה מודרנית, פוליטיקה, יחסים בינלאומיים וכלכלה, אוספים על אירופה, על אסיה וכן את האוספים הלא-סלאביים על רוסיה וברית המועצות לשעבר. ברשות ספריית המכללה למעלה מ-50,000 כרכים וגליונות אחוריים של למעלה מ-300 כותרי כתב עת. כמו כן, מכילה הספרייה כמה אוספי ארכיון מהמאה ה-20, כולל עיתוני וילר-בנט. סנט אנטוני מחוברת למערכת המידע של ספריות אוקספורד (OLIS), והיא תורמת לקטלוג ספריית האיגוד המקוונת של האוניברסיטה מאז 1990.
שאר הספריות באתר המכללה הן ספריית המרכז למזרח התיכון, הספרייה הבודליינית של המרכז לאמריקה הלטינית, הספרייה הבודליינית היפנית וספריית המרכז ללימודי רוסיה ואירואסיה, שהאחרונה שבהן שופצה בשנים 2008–2009 כחלק מתוכנית הבנייה וההתחדשות של המכללה. כמו כן מחזיקה המכללה אוסף נרחב של חומר ארכיוני הנוגע למזרח התיכון בארכיון המרכז למזרח התיכון, ששטחו הורחבו מאוד עם השלמת בניין סופטברידג' של זהא חדיד באמצע 2014. ספריות הלימודים האזוריים במקום ייחודיות בשטחי האוניברסיטה ולכן פתוחות בדרך כלל לכל תלמידיה, ללא קשר לשיוך למכללה; הן מחזיקות בדרך כלל באוסף רחב של מקורות שבשפתם המקורית וטקסטים נוספים שבאנגלית - שפע של חומרי מומחים וכן מומחיות ייחודיות אשר הניעו את לסלי וודהד להגיב באופן הבא:
דורות של גברים בקיאים עם רקע יוצא דופן עברו דרך המכללה, חשפו את הספרייה המדהימה ושיתפו את הידע שלהם על כמה מהמקומות החשאיים יותר בעולם.
איגוד הסטודנטים לתארים מתקדמים (GCR) של המכללה מפרסם מאז 2005 כתב עת אקדמי דו-שנתי בשם St Antony's International Review, המוכר יותר בראשי התיבות שלו - STAIR. כתב העת מהווה מדיום שדרכו אקדמאים צעירים ושואפים יכולים לפרסם את עבודתם לצד קובעי המדיניות המבוססים ועמיתיהם. יתר על כן, המכללה מפרסמת עלון סמסטריאלי, "האנטוניאני", ורשומה של המכללה - דו"ח שנתי על ענייני המכללה.
חיים סטודנטיאלים ולימודים > ספורט וחברות

סביבה זו מטפחת עוד יותר על ידי חדר אוכל משותף ומועדוני ספורט פעילים לכדורגל ולחתירה, שבהם זכה מועדון המכללה בתחרויות השיט נפת'יס וכרייסט צ'רץ' בשנת 2011.
חיים סטודנטיאלים ולימודים > דירוגים

כמכללה לתארים מתקדמים בלבד, סנט אנטוני לא מופיעה בדירוג נורינגטון השנתית של האוניברסיטה.
מסורות ותכונות

סנט אנטוני היא מכללה לא רשמית ברובה, המחייבת ללבוש לבוש אקדמי (sub fusc) רק עבור טקסי הבגרות והסיום של האוניברסיטה. המכללה אינה מקיימת שולחן גבוה קבוע, אלא בוחרת להגיש ארוחות שולחן גבוה במספר הזדמנויות מדי שבוע לעמיתי המכללה ולאנשי אקדמיה מבקרים. סטודנטים משתתפים לעיתים קרובות בשולחן הגבוה כאשר הם מוזמנים על ידי הממונים עליהם. כמכללה לתארים מתקדמים, הסטודנטים של סנט אנטוני ממלאים תפקיד חשוב בעסקים היומיומיים של ניהול המכללה באמצעות גוף הנציגים הנבחר שלהם - איגוד הסטודנטים לתארים מתקדמים או ה-GCR.
מסורות ותכונות > סמל המכללה

סמל המכללה, שהוענק בשנת 1952, תוכנן בצורה כזו שישקף את שמה של המכללה - אנטוניוס הגדול ממצרים. האדום מייצג את ים סוף, בעוד שהזהב נבחר לשקף את חולות המדבר. דגי הבורי הושאלו מהסימן המסחרי של המייסד, בעוד שהאלמנטים בצורת T הם צלבים מסורתיים של אנטוניוס הקדוש. השפה ההרלדית המופיעה בסמל היא כדלקמן:
Or on a chevron between three tau crosses gules as many pierced mullets of the field.
לעיתים מוסיפים לסמל את המוטו של המכללה - 'plus est en vous'. במקרה כזה, מונח בדרך כלל המוטו על מגילה מתחת לנסך (מגן); גרסה זו של סמל המכללה נמצאת לרוב על השער של גליונות סנט אנטוני. את המוטו עצמו ניתן לתרגם מילולית כ'יש יותר בך', אם כי נהוג לרמוז על הביטוי האנגלי הבא: 'יש לך יותר ממה שנראה לעין'.
מסורות ותכונות > ברכת אוכל

סנט אנטוני היא אחת מתשע מכללות באוניברסיטה שמשתמשות בברכה הלטינית 'שתי מילים'. זוהי הברכה הפופולרית ביותר, מבחינה סטטיסטית, שנאמרת באולמות באוקספורד וגם בקיימברידג', שם היא משמשת חמישה מכללות. הברכה מוקראת בשני חלקים בארוחותיה הרשמיות של המכללה, המתקיימות שלוש פעמים בסמסטר. המחצית הראשונה של הברכה או ה-'לפני האוכל' (ante cibum, לטינית) נאמרת לפני תחילת הארוחה והשנייה, ה-'אחרי האוכל' (post cibum, לטינית), לאחר שהארוחה הסתיימה. הנוסח הוא להלן:
Benedictus benedicat - "הקדוש ברוך הוא יברך" Benedicto Benedicatur - "יהי שבח לקדוש ברוך הוא"
הברכה נאמרת בהתאם למסורת. עם זאת, שלא כמו ברוב המכללות באוקספורד, סנט אנטוני לא דורשת מהתלמידים שלה לעמוד ולהתייחס אל הברכה. ניתן לתרגם את המחצית השנייה של הברכה גם כ"תן ברכה על ידי הקדוש ברוך הוא".
אנשים הקשורים לסנט אנטוני > מנהלים

המפקח הראשון של המכללה היה סר ויליאם דיקין (1950–1968), אקדמאי צעיר באוקספורד שבמלחמת העולם השנייה הפך לחייל הרפתקן ועוזרו של וינסטון צ'רצ'יל. דיקין זכה באמון של אנטונין בס ושיחק את תפקיד המפתח בהפיכת החזון שלו למרכז המצוינות שסנט אנטוני הפך. סר ריימונד קאר (1968–1987), היסטוריון נכבד של ספרד, הרחיב את המכללה ואת הסיקור האזורי שלה ופתח את שעריה לחוקרים מבקרים מכל העולם.
סר ראלף דאהרנדורף (לימים לורד דאהרנדורף) (1987–1997) הגיע לסנט אנטוני לאחר קריירה מכובדת כתאורטיקן חברתי ופוליטיקאי בגרמניה, נציב אירופי ומנהל בית הספר לכלכלה של לונדון. הוא המשיך והגדיל את המכללה ופיתח את תפקידה כמקור של ייעוץ בענייני מדיניות. המפקח הקודם, סר מרק גולדינג (1997–2006), שירת בשירות הדיפלומטי הבריטי במשך 26 שנים לפני שהפך לאו"ם. מינויו הדגיש את האופי הבין-לאומי של המכללה ואת קשריה עם ממשל ועסקים. לאחר פרישתה של המפקחת החמישית של הקולג' מרגרט מקמילן באוקטובר 2017, נבחר האנתרופולוג החברתי רוג'ר גודמן כמפקח, לאחר ששימש בעבר בתפקיד ממלא מקום בין 2006 ל-2007.
סר ויליאם דיקין, 1950–1968
סר ריימונד קאר, 1968–1987
סר ראלף דאהרנדורף (1987–1993), מאוחר יותר לורד דאהרנדורף, 1987–1997
סר מרק גולדינג, 1997–2006
רוג'ר גודמן, (בפועל), אוקטובר 2006 – יולי 2007
מרגרט מקמילן, 2007–2017
רוג'ר גודמן, 2017–
אנשים הקשורים לסנט אנטוני > תלמידים לשעבר

יגאל אלון
ריצ'רד אוונס
תומאס פרידמן
גודני יוהאנסון
רשיד ח'אלידי
מרגרט מקמילן
אלווארו אוריבה
ג'ון גודפרי
שלמה בן עמי
אן אפלבאום
בוגרי סנט אנטוני (אנטוניאנים) נחלו הצלחה במגוון רחב של קריירות; אלו כוללות סופרים, פוליטיקאים, אקדמאים ומספר רב של עובדי מדינה, דיפלומטים ונציגים של ארגונים בין-לאומיים.
סטודנטים לשעבר עם קריירה כפוליטיקאים וכעובדי מדינה כוללים את גודני יוהאנסון, הנשיא ה-6 של איסלנד, את אלווארו אוריבה שהיה נשיא קולומביה בין השנים 2002–2010 ושר החוץ שלו, חיימה ברמודז. את יגאל אלון, סגן וממלא מקום ראש ממשלת ישראל, את סגן נשיא הנציבות האירופית לשעבר וכיום שר הכלכלה הפיני אולי רן, את שרת האוצר ההולנדית ולשעבר שרת סחר החוץ ושיתוף הפעולה לפיתוח והמתאמת המיוחדת של האו"ם ללבנון סיחריד קאח, את מזכירת המדינה לשעבר של ויילס ג'ון רדווד, את נציב האיחוד האירופי לשעבר ז'אן דונדלר, את הפוליטיקאי הקנדי ג'ון גודפרי, כמו גם את גארי הארט, סנטור אמריקאי לשעבר ומועמד לנשיאות וחבר קונגרס. את טום מלינובסקי (D-NJ), עוזר שר החוץ האמריקאי לשעבר לדמוקרטיה, זכויות אדם ועבודה. גם הדיפלומט שלמה בן-עמי הוא בוגר המכללה. יתר על כן, מינוש שפיק, סגן נגיד בנק אנגליה ולשעבר מנכ"ל קרן המטבע הבינלאומית, הוא אנטוניאני, וכך גם העיתונאי זוכה פרס פוליצר, תומאס פרידמן וכתב המלחמה זוכה פרס פוליצר דקסטר פילקינס.
אנטוניאנים נוספים כוללים את הסופרת הפולניה אן אפלבאום, עורכת לשעבר ב"אקונומיסט"; את ריצ'רד אוונס, פרופסור רג'יס להיסטוריה מודרנית בקיימברידג'; ואת ראשיד חאלידי פרופסור בקולומביה.
המכללה מונה בין בוגריה גם את השחיין דייוויס טרוואטר שזכה במדליית הזהב האולימפית, ואת ההיסטוריונית מרגרט מקמילן.
אנשים הקשורים לסנט אנטוני > אנשי אקדמיה

טימותי גרטון אש, עיתונאי וסופר בענייני אירופה
טאריק רמדאן, פרופסור ללימודי אסלאם עכשוויים
רוברט סרוויס, היסטוריון של ברית המועצות והביוגרף של ולדימיר לנין ויוסיף סטלין
אבי שליים, היסטוריון העוסק בסכסוך הישראלי-ערבי.
עמר ברטוב, היסטוריון המתעסק ברצח עם בשואה; מחברם של שבעה ספרים.
אנשים הקשורים לסנט אנטוני > חברים לשעבר

אלברט חוראני, מייסד-מנהל, מרכז המזרח התיכון, קולג' סנט אנטוני, אוקספורד
ג'יימס ג'ול, היסטוריון, עמית (1950–1967)